**PÁLYÁZATI FELHÍVÁS**

**Ingatlan bérbeadására**

A **Budapesti Közlekedési Zártkörűen Működő Részvénytársaság** (1072 Budapest, Akácfa utca 15.) (továbbiakban: Kiíró) **nyilvános, kétfordulós pályázatot hirdet a tulajdonában lévő alábbi ingatlan bérbeadására.**

|  |  |  |  |  |
| --- | --- | --- | --- | --- |
| **A bérlemény címe** | **Megnevezés** | **Terület**  **(m2)** | **Ajánlati biztosíték**  **(nettó Ft)** | **A bérlet futamideje** |
| **M3 Lehel tér aluljárószint, galéria (159. sz. helyiség)** | **helyiség** | **48,00** | **100.000,-** | **határozott idő, 5 év** |

Igénybe vehető közüzemi szolgáltatások közszolgáltatótól vagy BKV-tól:

|  |  |
| --- | --- |
| szolgáltatás típusa | igényelhető mennyiség |
| elektromos energia | 3X32A |
| víz, csatorna | van |

**A bérlemény szerkezetkész állapotban van.**

**Az elektromos bekötés, valamint a víz és csatorna kiállások ki vannak építve. Vízóra van.**

**A tűzjelző és vízködoltó hálózat ki van építve az eladótérben és a mosdó előterében.**

**A tűzjelzőrendszerhez tartozó jelző fejek a metró felújítás során, a bérleményben előzetesen kerültek kialakításra, az üzlet tűzjelző hálózata átlagos tevékenységre készült.**

**A helyiség hővel és füsttel járó kereskedelmi tevékenységre nem alkalmas, egyrészt a tűzjelzőrendszer tulajdonságai, másrészt a megfelelő szellőzés hiánya miatt.**

**A bérlemény tervezett funkciójának kialakításával kapcsolatos műszaki terveket, dokumentációt az építés megkezdése előtt jóváhagyásra be kell nyújtani a BKV Zrt. részére.**

**A bérlemény tervezett funkciója szerinti, Bérlő általi használatba vételének feltétele a BKV Zrt. részéről a bérlemény kialakításának műszaki szempontból történő jóváhagyása.**

**A bérlemény kialakításának teljes költsége, a közművek esetleges bővítése a Bérlő feladata, saját költségén, bérbeszámítási, megtérítési igény nélkül.**

**Eredményes pályázat esetén, figyelembe véve a bérlemény kialakításához szükséges bérlői beruházás időigényét, a bérleti jogot elnyerő pályázó, a szerződés-kötést követő birtokba adás napjától számított 60 naptári nap időtartamra, a bérleti díj fizetési kötelezettség alól mentesül.**

**A pályázat beadásának helye, ideje:**

BKV Zrt. 1072 Budapest, Akácfa utca 15. 311. sz. helyiség

**2023. október 12-én 08:00-12:00 óra között**

**A Pályázatot zárt borítékban, a borítékon az ajánlat tárgyát képező ingatlan megjelölésével kell benyújtani. A Borítékba a kitöltött Pályázati adatlapot, és mellékleteit 2 példányban (egy eredeti és egy másolat) kell elhelyezni.**

**A Pályázati eljárás nyelve a magyar. A pályázóknak kell gondoskodniuk a dokumentumok magyar nyelven történő benyújtásáról, és az eljárás során szükség szerint tolmács részvételének biztosításáról.**

**A Pályázat bontása nyilvános, a beadási határidő lejártát követően azonnal megtörténik.**

**A pályázaton való részvétel feltételei:**

* **a fent megjelölt összegű ajánlati biztosíték Kiíró Budapest Banknál vezetett 10102093-01671903-07000004. számú számlájára a pályázat beadási határidejét megelőző napig történő befizetése.** A befizetésnél megjegyzésként kell feltüntetni a pályázó nevét, valamint a bérlemény címét és megnevezését, melyhez az utalt ajánlati biztosíték kapcsolódik. A befizetett ajánlati biztosíték a pályázat győztese esetében a bérleti szerződés szerinti óvadékba beszámításra kerül. A BKV Zrt. az ajánlati biztosíték után nem fizet kamatot,
* Pályázat benyújtása Kiíró [www.bkv.hu](http://www.bkv.hu) internetes honlapján elérhető **Pályázati Lap hiánytalan kitöltésével.**

**Nem lehet pályázó:**

* aki végelszámolás, felszámolási eljárás, cégbírósági törvényességi felügyeleti- (megszüntetési), csődeljárás vagy végrehajtás alatt áll, illetve perben áll a Bérbeadóval,
* aki tulajdonosa, vagy volt tulajdonosa, tisztségviselője olyan gazdasági társaságnak, amelynek kiegyenlítetlen tartozása van vagy maradt fenn a Bérbeadóval szemben,
* aki korábban bérlőként üzleti magatartásával kárt okozott a Bérbeadónak,
* aki Pályázóként (nyertes, vagy 2. 3. helyezett) a szerződés megkötésétől visszalépett a pályázat benyújtási határidejétől számított 2 éven belül,
* aki korábban már szerződéses kapcsolatban állt a BKV Zrt.-vel és mely szerződés a cég szerződésszegése okán felmondásra került,
* akinek a Bérbeadóval szemben fennálló, lejárt kötelezettsége van.

Amennyiben egy pályázó ugyanarra a bérleményre több eltérő árajánlatot tartalmazó érvényes pályázatot nyújt be, ebben az esetben a BKV Zrt. kizárólag a legmagasabb árajánlatot tartalmazó pályázatot tekinti érvényesnek.

**A pályázati eljárással, a jelentkezéssel és az ingatlan megtekintési lehetőségével kapcsolatban további információval szolgál: Ingatlanhasznosítási Osztály munkatársai (tel.: 461-6500/11462 és 11069 mellék, vagy 06-70-390-8418 és 06-20-459-9110) munkanapokon 9:00-15:00 óra között.**

**Az ingatlan megtekintésére igény esetén előzetes telefonos megbeszélés alapján, a Kiíró kizárólag az alábbi időpontban biztosít lehetőséget:**

**2023. szeptember 21-én 11:00-12:00 óra között.**

**A pályázat értékelési szempontjai:**

1. a megajánlott bérleti díj nagysága, maximum 100 pont (90% súllyal);
2. arculati elemek, dizájn, maximum 100 pont (10% súllyal).

Az értékelésnél az egyes szempontok esetében legmagasabb ajánlat kapja a maximális pontot, míg a sorrendben utána következőek lineárisan arányosan kevesebbet.

A legmagasabbra értékelt ajánlat: az egyes szempontokra adott pontok és az adott értékelési szempont súlyarányának szorzataként számított összes pontszám alapján elért legmagasabb pontszámot elért pályázó ajánlata.

**Második fordulóra** (licitálásra) kerül sor, ha a legmagasabbra értékelt és az azt követő érvényes ajánlat(ok) közötti különbség nem haladja meg a 10%-ot. A második fordulóra Kiíró a pályázó által megadott e-mail címre küldött meghívóval hívja fel az érintett pályázókat.

Az ingatlant terhelő egyéb költségek mindenkori aktuális összege, amely lehet:

* *helyi adó,*
* *stb.*

összege a megajánlott bérleti díjon felül a bérlőt terheli.

Ugyancsak a Bérlőt terhelik a BKV Zrt.-vel vagy a közszolgáltatókkal megkötendő külön szerződés alapján közmű-szolgáltatási díjak is.

**A BKV által kötött közmű-továbbadási szerződésminták a jelen pályázat megjelenési helyén: a www.bkv.hu weboldalon a *Pályázattal kapcsolatos dokumentumok* menüpontban megtekinthetők.**

**Felhívjuk figyelmüket, hogy ezen sztenderd szerződésminták, a közművekre vonatkozóan külön óvadék megfizetési kötelezettséget írnak elő.**

**Pályázónak ajánlatához a bérleményre vonatkozó színezett látványtervet vagy homlokzati tervet kell mellékelnie.**

**A bérleményben szeszesitalt és tűzveszélyes termékeket forgalmazni nem lehet!**

A benyújtott pályázatot Kiíró érvénytelennek nyilvánítja, ha nem felel meg a Pályázati Felhívásban foglaltaknak. Kiíró hiánypótlásra kizárólag a Kiíró által kiküldött hiánypótlási felhívással biztosít lehetőséget. Aki a hiánypótlási felhívásban megjelölt hiányokat nem pótolja, vagy a hiánypótlási felhívásban megjelölt határidőn túl pótolja, annak a pályázatát érvénytelenné nyilvánítja Kiíró.

Nem pótolhatók az alábbi hiányosságok, azaz a benyújtott pályázat azonnali érvénytelenségét okozzák:

* nem jelöl meg egyértelmű díjajánlatot, vagy azt egy másik pályázóéhoz köti;
* nem fizette be a megjelölt határidőig a teljes ajánlati biztosítékot, vagy nem a megjelölt számlaszámra fizette be;
* nem a cég képviseletére feljogosított (vagy cégjegyzésre jogosult, avagy ilyen személytől származó meghatalmazással rendelkező) személy írta alá az ajánlatot;
* **ha a pályázat benyújtója a jelen kiírásban meghatározottak szerint nem lehet pályázó.**

A pályázatban nyilatkozni köteles a pályázó, hogy

* a www.bkv.hu honlapon megtalálható bérleti szerződést megismerte és elfogadja,
* a www.bkv.hu honlapon megtalálható Ingatlanhasznosítási Szabályzatot, és a bérlemények használatára vonatkozó utasításokat megismerte,
* nem áll végelszámolás, felszámolási eljárás, cégbírósági törvényességi felügyeleti- (megszüntetési), csődeljárás vagy végrehajtás alatt, továbbá nincs a BKV Zrt.-vel szemben fennálló, lejárt kötelezettsége illetve nem áll perben a BKV Zrt.-vel illetve nem, vagy nem volt tulajdonosa, tisztségviselője olyan gazdasági társaságnak, amelynek kiegyenlítetlen tartozása van vagy maradt fenn a BKV Zrt.-vel szemben, illetve korábban bérlőként üzleti magatartásával nem okozott kárt a BKV Zrt.-nek,
* Pályázóként (nyertes, vagy 2. 3. helyezett) a szerződés megkötésétől nem lépett vissza a pályázat benyújtási határidejétől számított 2 éven belül,
* korábban már nem állt olyan szerződéses kapcsolatban a BKV Zrt.-vel és mely szerződést a cég szerződésszegése okán mondta fel BKV Zrt.
* igényel-e BKV Zrt.-től a meglévő közművekre vonatkozó közműszolgáltatást, és ha igen arról is, hogy a BKV Zrt. honlapján megtalálható közmű továbbadási szerződést megismerte és elfogadja.

A pályázó ajánlati kötöttsége a pályázat benyújtási határidejének napjától 120 napig tart. A nyertes pályázónak az eredményhirdetést követő 30 napon belül a bérleti szerződést meg kell kötnie.

**A pályázat eredményhirdetésére a pályázatok beadási határidejét követő 90 napon belül, írásban kerül sor.** Az eredményhirdetési határidőt a kiíró egy alkalommal legfeljebb 30 nappal meghosszabbíthatja.

Kiíró nem köt szerződést olyan ajánlattevővel, aki a szerződés aláírásának időpontjában végelszámolás, felszámolási eljárás, cégbírósági törvényességi felügyeleti- (megszüntetési), csődeljárás vagy végrehajtás alatt áll, továbbá a BKV Zrt.-vel szemben fennálló, lejárt kötelezettsége van illetve perben áll a BKV Zrt.-vel illetve tulajdonosa, vagy volt tulajdonosa, tisztségviselője olyan gazdasági társaságnak, amelynek kiegyenlítetlen tartozása van vagy maradt fenn a BKV Zrt.-vel szemben, illetve korábban bérlőként üzleti magatartásával kárt okozott a BKV Zrt.-nek.

Amennyiben a pályázat nyertese az előzőekben felsoroltak alá eső személy és hirdettünk 2. helyezettet, úgy a pályázati eljárás eredménye alapján a sorrendben követő pályázóval köt szerződést Kiíró.

Kiíró a Pályázati Felhívást indoklás és költségtérítés nélkül visszavonhatja a pályázatbeadás határidejéig, valamint szintén indoklás és költségtérítés nélkül jogosult a pályázati felhívást a pályázatbeadás napját megelőző 5. napig kiegészíteni, illetve módosítani.

A Kiíró fenntartja magának a jogot, hogy a pályázatot indoklás nélkül eredménytelennek nyilvánítsa.

**Ajánlattevő a „Pályázati Lap” benyújtásával tudomásul veszi, hogy ezen dokumentumon általa feltüntetett e-mail címet ajánlatkérő hivatalos értesítési címnek tekinti, és akként is kezeli. A beérkezett ajánlatok előzetes értékelése függvényében a hiánypótlásra, és az esetlegesen megtartásra kerülő második fordulóra (licit), ajánlatkérő ezen e-mail címre küldött értesítéssel hívja fel az érintett ajánlattevőket, illetve a pályázat eredményéről is erre a címre küld értesítést.**

**Melléklet:** Bérlemény bemutató adatlap

**BÉRLEMÉNY BEMUTATÓ ADATLAP**

* *A helyiség címe:* Budapest, XIII. M3 Lehel út metróállomás északi kijárat (159. sz. helyiség)
* *Helyrajzi szám:* -
* *Leltári szám:* -
* *Terület:* 48,00 m2

*Bérleményazonosító:* Bp-M3/LEH-AL-GAL/É-2

**A bérlemény elhelyezkedése, jellemzői:**

A helyiség az M3 Lehel tér metróállomás északi kijárat aluljárószintjének galériáján található.

A bérlemény belső elrendezése: lásd rajz.

Általános állapot: a bérlemény szerkezetkész állapotban van. A leendő bérlő részéről még további belsőépítészeti, burkolási és épületgépészeti munkálatok elvégzése szükséges.

Megközelíthető tömegközlekedési eszközökkel.

Parkolási lehetőség nincsen.

**Jelenlegi-korábbi hasznosítása (funkciója):** a helyiség hővel és füsttel járó kereskedelmi tevékenységre nem alkalmas a megfelelő szellőzés hiánya és a tűzjelzőrendszer tulajdonsága miatt.

**Terhek a fizetendő bérleti díjon felül:**

* közműdíj

**Közművek, mérőórák:**

* Ivóvíz ellátás: van
  + önálló mérőóra: van
* Szennyvíz hálózat: van
* Elektromos energia: van
  + önálló mérőóra: -
* Gázellátás: nincs
  + önálló mérőóra: nincs
* Hőszolgáltatás: nincs


**Egyéb megjegyzések:**


A bérleményben nincsenek leltári tárgyak.

Bérlemény fotója:









Készítette: Ingatlanhasznosítási Osztály

Készült: 2023. augusztus